3. FORANDRINGER AF HAVENS AREAL, OPFØRELSE AF 



NYE BYGNINGER etc. 



Det botaniske Museum, der oprindelig skulde have været 

 opført samtidig med Havens Anlæggelse, blev først bygget i Aaret 

 1876, se herom under Museet (Side 54). 



I 1888 fik Meteorologisk Institut Tilladelse til at opføre 

 to Pavilloner og bygge en Hvælving til jordmagnetiske Observa* 

 tioner. Hvælvingen ligger paa Nordsiden af Observatorieskraa* 

 ningen over mod Kemisk Laboratorium; Pavillonerne i den sydlige 

 Del af Haven. De benyttes ikke længere, men har dog endnu 

 faaet Lov til at staa. 



Samme Aar afstødes en Strimmel Jord til den under Opførelse 

 værende Polyteknisk Læreanstalt, og endvidere det ca. Vs ha 

 store Stykke i Havens sydvestlige Hjørne, hvorpaa Botanisk 

 Laboratorium i Aarene 1888 — 89 opførtes (se dette, Side 87). 



Haven var oprindelig indhegnet af et Træstakit; men det viste 

 sig efterhaanden, at det var nødvendigt, at Fornyelse heraf skete. 

 Det blev da besluttet hellere at gaa over til det langt varigere Jern* 

 stakit, og Opsættelse af et saadant paabegyndtes i 1889 og strakte 

 sig igennem nogle Aar til 1894; senere (1905) er det udbedret for 

 at forhindre løse Hundes Færden i Haven. 



Det største Indgreb i Haven indtraf i 1904, da det viste sig 

 nødvendigt at udvide Polyteknisk Læreanstalt med en Nys 

 bygning langs Farimagsgade. Haven maatte da afstaa ca. Va ha i 

 sit nordligste Hjørne, egentlig det bedste og luneste Parti af Haven, 

 hvor Forsøgshave og adskillige Mistbænke og Formeringshuse laa. 



For at bøde paa det lidte Tab forhandledes med Københavns 

 Kommune om at faa Brugsret over det Parkareal, Sølvgadeanlæget, 

 som ligger mellem Polyteknisk Læreanstalt og Mineralogisk Museum. 

 Det lykkedes at faa en Overenskomst i Stand gaaende ud paa føl* 

 gende: Haven lejede af Kommunen den ca. 0,7 ha store Del af 

 Sølvgadeanlæget, som ligger indenfor en ret Linie fra Hjørnet af 

 Polyteknisk Læreanstalts Facade til Hjørnet af Mineralogisk Museum, 

 medens det Stykke, der laa nærmest Sølvgade, forblev under Kom* 

 munen. Til Gengæld skulde Haven flytte Jernstakittet til den nye 

 Grænse og indrette en Indgangslaage dér, saaledes at der blev 

 Gennemgang gennem Haven hele Dagen. Det nyerhvervede Stykke 

 anvendtes dels til Parkanlæg, dels til enaarigt Kvarter (se Side 18) 



22 



